Èyí tí ó kọ́ yà mí lẹ́nu ni èyí pé, ojú ọ̀nà ilé Ikú kún fún ẹ̀jẹ̀ gbogbo, àwọn ewéko tí ó sì wà lójú ọ̀nà kún fún ẹ̀jẹ̀ pẹ̀lú, síbẹ̀síbẹ̀ Bab-onírùngbọ̀n ń tẹ orí ẹ̀jẹ̀ náà lọ láìbìkítà, ‘rùngbọ̀n rẹ̀ sì bẹ̀rẹ̀ sí pa mí lẹ́rìn-ín bí ó tí ń wọ́lẹ̀ guruguru, tí ó ń la inú ẹ̀jẹ̀ lọ. Ẹ̀rù nǹkan kaan kò tilẹ̀ wáá bà mi lákòókò náà mọ́ nítorí ẹni tí ó ti kúrò láàrin àwọn ọmọ ènìyàn tí ó fi orí lé ọ̀nà Igbó Olódùmarè tí ó dé ọ̀hún tán tí ó tún ń wá ilé Ikú kiri, eléyìínì ti fi ṣẹ́kẹ́ṣẹekẹ̀ bọ ara rẹ̀ lẹ́sẹ̀, ó so ẹ̀wọ̀n mọ́ ara rẹ̀ ní ìbàdí, ó fún omi ata sí ojú, ó sì ń wá ìjàǹbá káàkiri òde – bẹ́ẹ̀ ni Baba-onírùngbọ̀n ń lọ tí èmi tí kò ní ‘rùngbọ̀n náà ń tẹ̀lé e.
Eyi ti o ko ya mi lenu ni eyi pe, oju ona ile Iku kun fun eje gbogbo, awon eweko ti o si wa loju ona kun fun eje pelu, sibesibe Bab-onirungbon n te ori eje naa lo laibikita, ‘rungbon re si bere si pa mi lerin-in bi o ti n wole guruguru, ti o n la inu eje lo. Eru nnkan kaan ko tile waa ba mi lakooko naa mo nitori eni ti o ti kuro laarin awon omo eniyan ti o fi ori le ona Igbo Olodumare ti o de ohun tan ti o tun n wa ile Iku kiri, eleyiini ti fi sekeseeke bo ara re lese, o so ewon mo ara re ni ibadi, o fun omi ata si oju, o si n wa ijanba kaakiri ode – bee ni Baba-onirungbon n lo ti emi ti ko ni ‘rungbon naa n tele e.